Voi asterne pe hartie o poveste, asa cum mi-a fost spusa de catre cineva care-o auzise de la taica-sau, iar acesta, la randu-i, o aflase de la taica-sau si asa mai departe, cufundandu-se tot mai adanc in vremile trecute, cu sute de ani si mai bine in urma, parintii incredintand-o feciorilor si astfel fiind pastrata pana in zilele noastre. Se prea poate ca povestea aceasta sa fie o fila de istorie adevarata, se poate sa fie doar o legenda, o traditie. Se poate iarasi sa se fi petrecut aidoma, se poate sa nu se fi intamplat defel - dar nici vorba ca nu s-ar fi putut intampla. Se prea poate ca in vremile cele vechi sa fi crezut in adevarul ei cei intelepti si invatati; se prea poate ca numai cei neinvatati si fara de minte s-o fi indragit si sa-i fi dat crezare.